સૂર્ય નમસ્કારના આસનો “વોર્મ અપ” એટલે કે "હળવો વ્યાયામ" અને આસનો વચ્ચે એક સુંદર કડી જેવા છે અને જયારે તમારું પેટ ભરેલું ના હોય તેવા વખતે ગમે ત્યારે તે કરી શકો છો. છતાં, સૂર્ય નમસ્કાર માટે સવારનો સમય શ્રેષ્ઠ ગણાય છે કારણ કે તે શરીરને ફરીથી ઊર્જાન્વિત અને મનને તારોતાજા કરે છે, દિવસના બધા કામ કરવા આપણને તૈયાર કરે છે.જો બપોરે કરવામાં આવે તો તે શરીરમાં ત્વરિત ઊર્જાનો સંચાર કરે છે અને જો સંધ્યા ટાણે કરવામાં આવે તો તમારો થાક દૂર કરે છે. જો ઝડપથી કરવામાં આવે તો સૂર્ય નમસ્કાર હૃદય અને લોહીની નળીઓ માટે એક ઉત્તમ કસરત અને વજન ઉતારવાનો સારો માર્ગ છે.